Source: https://lege5.ro/Gratuit/gmytmnrtgm/administratorul-sechestru-lege-76-2012?dp=gyytcnrsgm2do
Timestamp: 2020-01-23 14:29:14+00:00
Document Index: 7582371

Matched Legal Cases: ['Articolul 791', 'articolul 802', 'articolul 803', 'articolul 806', 'articolul 808', 'articolul 808', 'articolul 808', 'articolul 810', 'articolul 810', 'articolul 811', 'Articolul 815']

Administratorul sechestru | Lege 76/2012 actualizată 2020 - Lege5.ro
Administratorul sechestru | Lege 76/2012
Articolul 791 se modifică și va avea următorul cuprins: - " -
(1) După încuviințarea urmăririi silite, la cererea creditorului sau, în lipsă, atunci când apreciază că este necesar, executorul judecătoresc va numi, prin încheiere, dată cu citarea în termen scurt a părților, un administrator-sechestru, pentru administrarea veniturilor imobilului.
(2) Poate fi numit administrator-sechestru creditorul, debitorul sau o altă persoană fizică ori persoană juridică.
(3) Când administrator-sechestru este numită o altă persoană decât debitorul, executorul îi va fixa drept remunerație o sumă, ținând seama de activitatea depusă, stabilind totodată și modalitatea de plată.
(4) Administratorul-sechestru acționează în calitate de administrator însărcinat cu simpla administrare a bunurilor altuia, dispozițiile Codului civil privitoare la administrarea bunurilor altuia aplicându-se în mod corespunzător.
(5) În cazul neîndeplinirii obligațiilor stabilite în sarcina sa, administratorulsechestru, la cererea oricărei persoane interesate, poate fi revocat de către executorul judecătoresc și înlocuit cu altă persoană.
(6) De asemenea, la cererea oricărei persoane interesate, administratorulsechestru poate fi obligat la despăgubiri de către instanța de executare."
230. La articolul 802, alineatul (5) se modifică și va avea următorul cuprins:
(5) În cazul titlurilor executorii privitoare la creanțe a căror valoare nu depășește 10.000 lei, vânzarea bunurilor imobile ale debitorului poate fi făcută numai dacă acesta nu are alte bunuri urmăribile sau dacă are bunuri urmăribile, dar nu pot fi valorificate. Refuzul nejustificat al debitorului de a furniza executorului judecătoresc informațiile, lămuririle și dovezile necesare, precum și furnizarea cu rea-credință de informații incomplete în legătură cu existența și valoarea unor bunuri mobile ori a unor venituri de natură a fi valorificate în vederea acoperirii integrale a creanței permit declanșarea urmăririi silite imobiliare chiar dacă valoarea creanței nu depășește 10.000 lei."
231. La articolul 803, după alineatul (2) se introduce un nou alineat, alineatul (3), cu următorul cuprins:
(3) Sunt supuse urmăririi silite, odată cu imobilul înscris în cartea funciară, și orice alte lucrări autonome sau adăugate, potrivit Codului civil, chiar dacă acestea din urmă nu sunt înscrise în cartea funciară la data începerii urmăririi."
232. La articolul 806, alineatul (4) se modifică și va avea următorul cuprins:
(4) Creditorul ipotecar nu poate cere scoaterea la vânzare silită a bunurilor neipotecate ale debitorului său decât în cazul în care urmărirea silită a bunurilor imobile ipotecate nu a condus la îndestularea creditorului ipotecar în limita sumelor totale datorate."
233. La articolul 808, alineatul (1) se modifică și va avea următorul cuprins:
Art. 808. -
(1) Cererea de urmărire, însoțită de titlul executoriu și de dovada achitării taxelor de timbru, se va îndrepta la executorul judecătoresc din circumscripția curții de apel în a cărei rază teritorială se află imobilul aparținând debitorului urmărit sau unei alte persoane, dacă se urmărește un imobil ipotecat."
234. La articolul 808, alineatul (3) se abrogă.
235. La articolul 808, alineatul (4) se modifică și va avea următorul cuprins:
(4) Cererea de urmărire va cuprinde mențiunile prevăzute la art. 654."
236. La articolul 810, alineatul (1) se abrogă.
237. La articolul 810, alineatul (3) se modifică și va avea următorul cuprins:
(3) Dacă se urmărește numai cota-parte aparținând debitorului din imobilul aflat în proprietate comună pe cote-părți, copii certificate ale încheierii de încuviințare a executării vor fi comunicate și coproprietarilor, cu invitația de a-și exercita dreptul ce le este recunoscut potrivit art. 812."
238. La articolul 811, alineatul (1) se modifică și va avea următorul cuprins:
(1) Odată cu comunicarea încheierii de încuviințare, executorul va solicita biroului teritorial de cadastru și publicitate imobiliară să dispună, în baza acesteia, notarea urmăririi imobilului în cartea funciară, cu arătarea creditorului urmăritor și a sumei pentru care se face urmărirea."
239. Articolul 815 se modifică și va avea următorul cuprins: